NGC 4631
Den NGC 4631, och Walgalaxis oder Hierkegalaxis genannt, ass eng Spiralgalaxis op enger Distanz vu ronn 25 Milliounen Liichtjoer vun eiser Äerd ewech. Si ass a Richtung Canes Venatici um nërdleche Stärenhimmel vun der Säit ze gesinn. D'Walgalaxis ass ongeféier sou grouss wéi eis Mëllechstrooss a gouf 1787 vum Wilhelm Herschel entdeckt. Hir visuell Hellegkeet huet 9,0 mag, hir Wénkelausdeenung 15,2' × 2,8'. Déi kleng Nopeschgalaxis NGC 4627 mécht eng gewësse Verformung vun der Walgalaxis. Zudeem schéngt si an der Vergangenheet méi dacks an d'Géigend vun der Nopeschgalaxis NGC 4656 komm ze sinn, wourop haut nach Waasserstoff- an aner Gasreschter hiweisen déi tëscht deenen zwou Galaxië sinn.

Vu besonneschem Interessi ass den Halo aus waarmem Gas, deen d'Galaxis ëmmantelt a sech bis zu enger Distanz vu 25.000 Liichtjoer vum galaktesche Plang erstreckt. Vum Fuerschungssatellit Chandra goufen héichopgeléist Fotoe vun der Röntgenemissioun vum Halo gemaach. Et gëtt ugeholl, datt och eis Mëllechstrooss vun engem Halo ëmginn ass.

Kuckt och 
 Index-Katalog
 Messier-Katalog
 NGC-Katalog

Um Spaweck 

  NASA: The Whale Galaxy
  Die Walgalaxie bei SEDS

NGC-Objete vu 4501 bis 5000
Spiralgalaxien am NGC-Katalog